ORDE do 15 de xaneiro de 2009 pola que se declara a alleabilidade dos inmobles da antiga Cámara Agraria Provincial da Coruña.
CONSELLERÍA DE ECONOMÍA E FACENDA — III. OUTRAS DISPOSICIÓNS — 06/02/2009

A Comunidade Autónoma de Galicia é titular dos inmobles procedentes das extintas cámaras agrarias provinciais da Coruña, Lugo, Ourense e Pontevedra, de acordo co disposto no punto primeiro da disposición adicional cuarta da Lei 1/2006, do 5 de xuño, do Consello Agrario Galego.
Unha vez obtida a súa inscrición no correspondente rexistro da propiedade a nome da Comunidade Autónoma de Galicia, procede declarar a súa alleabilidade de conformidade co disposto no artigo 24 da Lei 3/1985, do 12 de abril, do patrimonio da Comunidade Autónoma de Galicia, e no artigo 60 do Decreto 50/1989, do 9 de marzo, polo que se aproba o seu regulamento, co obxecto de posibilitar o seu tráfico patrimonial.
Na súa virtude, por proposta da Secretaría Xeral e do Patrimonio,
DISPOÑO:
Artigo único.-Declárase a alleabilidade dos inmobles que se describen a continuación:
1. Piso primeiro dereita, do inmoble sinalado co nº 56 da rúa Federico Tapia da Coruña. A superficie útil é de 117,50 m2 e linda: fronte, espazo sobre a rúa Federico Tapia, dereita entrando o piso primeiro dereita da mesma planta, e en parte, a caixa de escaleiras da casa, esquerda casa de Juan Castro Mosquera, e costas espazo sobre o patio posterior do edificio. Inscrito no Rexistro da Propiedade da Coruña no tomo 2373, libro 2373, folio 151, predio 58596. R.c. 8213002NJ4081S0004XG.
2. Piso primeiro esquerda do inmoble sinalado co nº 56 da rúa Federico Tapia da Coruña. A superficie útil é de 115 m2 e linda: fronte, espazo sobre a rúa Federico Tapia, dereita entrando edificio do Instituto Nacional de Previsión, esquerda o piso primeiro dereita da mesma planta e en parte, a caixa do ascensor da casa; costas espazo sobre o patio posterior do edificio. Inscrito no Rexistro da Propiedade nº 1 da Coruña no tomo 2373, libro 2373, folio 157, predio 58598. R.c. 8213002NJ4081S0005MH.
3. Praza de garaxe nº 6 do inmoble situado no nº 56 da rúa Federico Tapia (nº 22 segundo o rexistro), constituído por un sector do soto destinado a garaxe, dunha superficie de 9,8 m2 e linda: fronte, o predio horizontal nº 1, dereita entrada praza de garaxe nº 5, esquerda praza de garaxe nº 7 e costas herdeiros de Manuel García. Inscrito no Rexistro da Propiedade nº 1 da Coruña no tomo 2373, libro 2373, folio 163, predio 63222.
4. Praza de garaxe nº 7, do inmoble situado no nº 56 da rúa Federico Tapia (nº 22 segundo o rexistro), constituído por un sector do soto destinado a garaxe, dunha superficie de 9,1 m2, que linda: fronte, o predio horizontal número un, dereita entrando a praza de garaxe nº 6, esquerda praza de garaxe nº 8 e costas dos herdeiros de Manuel García. Inscrito no Rexistro da Propiedade nº 1 da Coruña no tomo 2373, libro 2373, folio 168, predio 63224.
5. 18,18% do predio horizontal número un, que está formado por un sector da planta do soto da mesma casa nº 56, cun pequeno aseo, e pola rampla de acceso ao dito soto. Ten unha superficie de 116,62 m2 e linda: fronte, na entrada da rampla, coa rúa Federico Tapia e o resto coas prazas de garaxe nº 1, 2, 10 e 11 e o cuarto trasteiro, o departamento en que está colocado o depósito de combustible e unha parte coa parede que separa do subsolo da rúa Federico Tapia; costas, sala de instalacións e as prazas de garaxe nº 4, 5, 6, 7 e 8; dereita, entrando a praza de garaxe nº 3, esquerda, casa de Juan Castro Mosquera. Linda ademais interiormente, coa praza de garaxe nº 9. Inscrito no Rexistro da Propiedade nº 1 da Coruña no tomo 1857, libro 1857, folio 8, predio 63210.
Valoración económica: 936.000 .
Santiago de Compostela, 15 de xaneiro de 2009.
P.D. (Orde 18-9-2006)
Mª Inmaculada Viña Carregal
Secretaria xeral e do Patrimonio